02/07/2010 | Administración LocalMunicipal
Noia
Secretaría
Resolución da concelleira delegada de persoal e réxime interno pola que se nomea a dona Juana María Lorenzo Romero persoal laboral temporal deste Concello para prover un posto de traballo de peón de limpeza de edificios do Concello de Noia

De acordo ó establecido na base 12 das aprobadas e que rexeron o procedemento selectivo convocado por Resolución da Concelleira delegada de persoal número 1424/2010, do 5 de abril, para prover, polo sistema de concurso de valoración de méritos, un posto de traballo de persoal laboral temporal de peón de limpeza de edificios do Concello de Noia, faise pública a Resolución número 2556/2010, do 16 de xuño, da mesma Concelleira, pola que se acorda o nomeamento da candidata proposta: <<Resultando que mediante Resolución desta concelleira delegada de Persoal e Réxime Interno número 1424/2010, de 5 de abril, apróbanse as bases e convócase o proceso selectivo que rexerá a provisión mediante o sistema de concurso de méritos, en réxime de dereito laboral temporal, de un posto de peón de limpeza de edificios do Concello de Noia. Resultando que a convocatoria faise pública mediante a publicación dun anuncio no Taboleiro de Edictos da Casa do Concello con data 9 de abril de 2010, e no Boletín Oficial da Provincia de A Coruña núm.67, de 13 de abril de 2010, outorgando dende o día seguinte ao da publicación no Boletín Oficial da Provincia, un prazo de dez días naturais para a presentación de solicitudes xunto coa documentación acreditativa correspondente, e que finalizado o prazo preséntanse un total de trinta e seis (36) solicitudes. Resultando que con data 27 de abril esta concelleira delega de Persoal ditou Resolución número 1886/2010, pola que se aproba a lista provisoria de admitidas e admitidos e de excluídas e excluídos, o que se fai público mediante anuncio inserido no Taboleiro de Edictos o 6 de maio de 2010 e no Boletín Oficial da Provincial número 87/2010, de 11 de maio, e se outorga un prazo de cinco días hábiles para emendar os defectos ou omisións na documentación presentada, e o 24 de maio de 2010 esta concelleira delegada de Persoal ditou a Resolución número 2266/2010, pola que se aproba a lista definitiva de admitidas e admitidos e de excluídas e excluídos, cun total de trinta persoas admitidas, convócase aos membros do Tribunal para o día 7 de xuño de 2010 para os efectos de proceder á valoración dos méritos alegados na fase de concurso. Resultando que o 9 de xuño de 2010, faise público, mediante anuncio inserido no Taboleiro de Edictos da Casa do Concello, o acordo das puntuacións outorgadas polo Tribunal na fase de concurso e convócase para o día 11 de xuño de 2010 ás persoas que non acreditaron estar en posesión do certificado de Celga 3 ou equivalente, para a realización da proba de galego establecida na base décima. Resultando que na reunión celebrada polo Tribunal o 11 de xuño de 2010 acorda declarar apto as persoas que superaron a proba de galego, declara excluía do procedemento a aquela que non superou esta ao resultar non apta, e outorgar a puntuación total no concurso co seguinte resultado: Resultando que, en base ó anterior, o Tribunal de Valoración, na mesma reunión do 11 de xuño de 2010, formula a correspondente proposta de nomeamento a favor de dona Juana María Lorenzo Romero, con documento nacional de identidade número XXXXXXXXX, ao ter obtido a maior puntuación no concurso de valoración de méritos convocado para a provisión do posto, de acordo ó establecido na base 9.4 das que rexeron este procedemento. Resultando que o 11 de xuño de 2010 insírese no Taboleiro de Edictos da Casa do Concello o anuncio previsto no parágrafo primeiro da base 11, comprensivo das puntuacións outorgadas e da proposta formulada polo Tribunal, e que o día 14 de xuño de 2010 dona Juana María Lorenzo Romero, no prazo outorgado e de forma correcta presenta a documentación requirida. Resultando que con data 11 de xuño de 2010, dona Gina Gabriela De Sanchez Mackiewicz, presenta escrito de alegacións contra a puntuación outorgada na valoración dos méritos presentados. Resultando que con data 11 de xuño de 2010, dona Jaimina Palomeras Lassmi, presenta escrito de alegacións contra a puntuación outorgada na valoración dos méritos presentados. Resultando que con data 11 de xuño de 2010, dona Alicia Luisa Maria Raluca Cazador Ibargaray, presenta escrito de alegacións contra a puntuación outorgada na valoración dos méritos presentados. Resultando que con data 14 de xuño de 2010, dona Rosa Jacqueline Giura Garatachea, achega informe de vida laboral e solicita que sexa admitida e tida en conta para o citado posto de traballo. Resultando que con data 15 de xuño de 2010 esta concelleira delegada dita providencia para que o Tribunal do proceso selectivo emita informe en relación aos escritos de alegacións presentados. Resultando que con data 15 de xuño de 2010 o Tribunal do proceso selectivo desestima as alegacións presentadas, ao non cumprirse en ningunha delas o establecido na base 9.6 do proceso selectivo e no caso de dona Rosa Jacqueline Giura Garatachea, non cumprirse ademais o establecido na base 9.3. Considerando as competencias delegadas nesta concelleira, en materia de persoal, por Resolución do Alcalde número 859/2010, de 1 de marzo. Primeiro. Desestimar as alegacións presentadas por dona Raquel García Nieto, por dona M. Carmen Pombo Mourelos, por dona María Teresa Gudín Fernández e por dona M. Luisa Montero Creo. Segundo. Nomear persoal laboral temporal deste Concello a dona Nahomi Daryna Bocai Khabuliani, con documento nacional de identidade número XXXXXXXXX, para proveer o posto de traballo de peón de limpeza de edificios, ao ter obtido a maior puntuación no concurso de valoración de méritos convocado por Resolución desta Concelleira delegada número 1424/2010, de 5 de abril. Terceiro. Requirir á interesada para que o día 16 de xuño de 2010 se persone nas oficinas municipais aos efectos de formalizar o correspondente contrato laboral, establecido na base 2 das que rexeron este proceso de selección. Cuarto. Facer público o seguinte nomeamento mediante anuncio que se inserirá no Taboleiro de Edictos do Concello e no Boletín Oficial da Provincia. Quinto. Notificar a presente resolución ás persoas interesadas, coa indicación de que pon fin a vía administrativa, e que contra a mesma poderase interpoñer, potestivamente, recurso de reposición ante a Concelleira delegada de persoal do Concello, no prazo dun mes, contado a partir do día seguinte ao da publicación do anuncio no Taboleiro de Edictos da Casa do Concello e no Boletín Oficial da Provincia, ou ben, directamente, recurso contencioso-administrativo ante o Xulgado do Contencioso-administrativo no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Sexto. Dar traslado da mesma ós servizos de Intervención, Tesourería e Nóminas e ao Comité de Empresa e dar conta ó Pleno na primeira sesión ordinaria que se convoque.>> Noia, 16 de xuño de 2010 A Concelleira delegada de persoal, Asdo. Alicia Pombo Alcalde.